laion/Wikipedia-Exotic huggingface dataset:
ვატ-ფხუ

ვატ-ფხუ (ლაო. ວັດພູ ტაძარი-მთა) — ქმერების სატაძრო კომპლექსის ნანგრევები სამხრეთ ლაოსში. მდებარეობს პხუ-კაოს მთაზე, მდინარე მეკონგიდან 6 კმ-ში. V საუკუნეში, ამ ადგილას ტაძარი იდგა, ხოლო ახლა შემორჩენილი სტრუქტურები XI-XIII საუკუნეებს მიეკუთვნება. ტაძარს უნიკალური სტრუქტურა გააჩნია: ლინგამი მთიდან გადმომდინარე ნაკადულის წყალში ბანაობს. მოგვიანებით ტაძარი თერავადა ბუდისტების სამლოცველო გახდა და ასე გრძელდება დღესაც. 2001 წელს, იუნესკომ ვატ-ფხუ მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: ვატ-ფხუ Official Vat Phu Website - history, timetable, news, projects, and more დაარქივებული 2017-09-16 საიტზე Wayback Machine. Wat Phu preservation project summary დაარქივებული 2010-12-09 საიტზე Wayback Machine. Explore Wat Phu with Google Earth დაარქივებული 2011-08-17 საიტზე Wayback Machine. Laos Travel Guide Wat Phu Champasak დაარქივებული 2016-03-07 საიტზე Wayback Machine.
კადიშის ხეობა

კადიშის ხეობა — ხეობა ჩრდილოეთ ლიბანში, სადაც გაედინება მდინარე კადიშა. ხშირად მას წმინდა ხეობასაც უწოდებენ (არამეულად კადიშა - წმინდა). საუკუნეების განმავლობაში, აქ თავს აფარებდნენ ქრისტიანული სამონასტრო საზოგადოებები. ეს მნიშვნელოვანი ხეობა, სადაც მსოფლიოში უძველესი ქრისტიანული მონასტრები მდებარეობს, იუნესკოს მსოფლიო მემკვიდრეობის სიიდან ამოღების პირასაა. ამის მიზეზი კი მრავალია: არასწორი მშენებლობები, დეფორესტაცია, გაუდაბნოება, ნიავღვრები, რესტრონებიდან მომდინარე ხმაური და მანქანები. მსოფლიო მემკვიდრეობის ძეგლების სია აზიასა და ოკეანეთში Qadisha.org დაარქივებული 2010-07-09 საიტზე Wayback Machine. Destination Lebanon: Qadisha დაარქივებული 2011-07-22 საიტზე Wayback Machine. Mar Antonios Qozhaya Maronite Monastery Horsh Ehden Natural Reserve დაარქივებული 2007-08-07 საიტზე Wayback Machine. Zgharta-Ehden Municipality დაარქივებული 2006-07-07 საიტზე Wayback Machine. Unofficial site about Zgharta and Ehden დაარქივებული 2006-07-06 საიტზე Wayback Machine. Unofficial site about Bsharri ↑ books.google.se[მკვდარი ბმული]
სამეფო კედრების ტყე

სამეფო კედრების ტყე — ლიბანის კედრის ერთ დროს ფართო ტყეების უკანასკნელი ნარჩენები დედამიწაზე, რომელიც ერთ დროს ლიბანის მთებში ყვაოდა. მის ხე-მასალას იყენებდნენ ასურელები, ბაბილონელები, სპარსელები თუ ფინიკიელები. მის მასალას ძველი ეგვიპტელებიც კი ყიდულობდნენ გემთმშენებლობისათვის. ამ კედრის მასალა გამოიყენა სოლომონ მეფემ იერუსალიმში ტაძრის აგებისას, მოგვიანებით კი ოსმალეთის იმპერიამ რკინიგზის მშენებლობისას. ერთ დროს, თითქმის მთელი ლიბანი კედრის ხშირ ტყეებში იყო გახვეული, სწორედ ამიტომ, დღეს ეს ხე დღეს ამ ქვეყნის სიმბოლოა. საუკუნეების განმავლობაში, მისი გამალებული გაჩეხვის შედეგად, ტყეების ფართობი მნიშვნელოვნად შემცირდა. ისინი მხოლოდ მებში შემორჩა, სადაც ძირითად ხის ძირითად სახეობას წარმოადგენენ. ამის მაგალითია კადიშის ხეობის თავზე აღმართული მაკმელის მთა, სადაც კედარი ზღვის დონიდან 2 000 მეტრზე იზრდება. კედარის მაქსიმალური სიმაღლე 35 მეტრია, ხოლო მერქნის გარშემოწერილობა 12-14 მეტრი. ბიბლიურ კედარზე ზრუნვა სათავეს 1876 წლიდან იღებს, როდესაც დედოფალ ვიქტორიას პატივსაცემად, 102 ჰექტარის ფართობზე გაშენებულ ნარგავებს, თხებისაგან დასაცავად, მაღალი, ქვის კედელი შემოარტყეს. 1998 წელს, იუნესკომ სამეფო კედრის შემორჩენილი ტყეები მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია აზიასა და ოკეანეთში http://www.ikamalebanon.com/eco_tourism/north_et/north_cities_et/cedars.htm დაარქივებული 2007-01-09 საიტზე Wayback Machine. The Cedars (Al Arz) დაარქივებული 2007-01-09 საიტზე Wayback Machine. იუნესკოს საიტი ↑ The Cedars
18 აპრილი

18 აპრილი — გრიგორიანული კალენდრის 108-ე დღე (ნაკიან წლებში – 109-ე დღე). წლის ბოლომდე დარჩენილია 257 დღე. 1770 : ბრძოლა აწყურთან, ტოტლებენის ღალატი. 1946 : გამოცხადდა ერთა ლიგის დაშლა. 1955 : ინდონეზიის ქ. ბანდუნგში დაიწყო აზიისა და აფრიკის ქვეყნების კონფერენცია (ბანდუნგის კონფერენცია). 1980 : სამხრეთი როდეზია ზიმბაბვეს სახელით დამოუკიდებელი გახდა დიდი ბრიტანეთისაგან. 1983 : იუნესკომ პირველად აღნიშნა ძეგლებისა და ისტორიული ადგილების საერთაშორისო დღე. 2008 : სოიუზ ტმა-12-მა კოსმოსში პირველი კორეელი კოსმონავტი ლი სო-იენი გაიყვანა საერთაშორისო კოსმოსური სადგურის მისიაზე. 2010 : სმოლენკის ავიაკატასტროფიდან ერთი კვირის თავზე გაიმართა პოლონეთის პრეზიდენტის ლეხ კაჩინსკის და პირველი ქალბატონის მარია კაჩინსკას ოფიციალური დაკრძალვა კრაკოვში. 2011 : ჯენიფერ ეგანის ნაწარმოებმა „A Visit From the Goon Squad“ 2011 პულიცერის პრემია აიღო ბელეტრისტიკაში. 2012 : ინდოეთმა საკონტინენტთაშორისო ბალისტიკური რაკეტა აგნი-V გამოსცადა. 2020 : ისრაელის პრემიერ-მინისტრი ბენიამინ ნეთანიაჰუ (ლიკუდი) და ქნესეთის სპიკერი ბენი განცი (კახოლ-ლავანი) კოალიციური მთავრობის ჩამოყალიბებაზე შეთანხმდნენ. 1590 : აჰმედ I — ოსმალეთის სულთანი 1722 : რიკარდო, დავიდ — ინგლისელი ეკონომისტი 1819 : ზუპე, ფრანც ფონ — ავსტრიელი კომპოზიტორი 1882 : სტოკოვსკი, ლეოპოლდ — ამერკელი დირიჟორი 1901 : ახვლედიანი, ელენე — ქართველი ფერმწერი, გრაფიკოსი, თეატრისა და კინოს მხატვარი. 1927 : ჰანტინგტონი, სამიუელ — ამერიკელი პოლიტოლოგი 1873 : ლიბიხი, იუსტუს ფონ — გერმანელი ქიმიკოსი 1898 : მორო, გიუსტავ — ფრანგი მხატვარი 1936 : ლესპიგი, ოტორინო — იტალიელი კომპოზიტორი 1945 : ფლემინგი, ჯონ — ინგლისელი მეცნიერი ელექტროტექნიკისა და რადიოტექნიკის დარგში 1955 : აინშტაინი, ალბერტ — გერმანელი ფიზიკოსი 1978 : ანთაძე, დოდო — ქართველი რეჟისორი 2002 : თურ ჰეიერდალი — ნორვეგიელი მკვლევარი 2013 : სტორმ თორგერსონი — ინგლისელი დიზაინერი 2020 : რეზო ესაძე — ქართველი მსახიობი და კინორეჟისორი მართლმადიდებელი ეკლესია აღნიშნავს შემდეგი წმინდანების ხსენების დღეს: აღათოპოდი დიაკონი, თეოდულე მკითხველი და სხვანი პუბლი ეგვიპტელი ღირსი თეონა, სვიმეონი და ფორბინე მარკოზ ათინელი პლატონ აღმსარებელი თეოდორა თესალონიკელი აგრეთვე: ძეგლთა დაცვის საერთაშორისო დღე (1983) ბრაზილია : სპირიტიზმის დღე ზიმბაბვე : დამოუკიდებლობის დღე (1980) სხვა თვეები
Los Endos

„Los Endos“ — ინსტრუმენტული, რიგით მერვე კომპოზიცია ჯგუფ ჯენესისის 1976 წლის ალბომზე A Trick of the Tail. მასში წარმოდგენილია ექსპერიმენტების ჯაზ-ფიუჟენისა და პროგრესული როკის ჟანრებში. კომპოზიციაში ფილ კოლინზის მიერ ჯგუფში Brand X მოღვაწეობის პერიოდის სტილისტიკაა შეიმჩნევა. სათაური Los Endos არ არის ესპანურ თუ რომელიმე სხვა ენაზე, იგი უფრო მეტად ენების პაროდირებას წარმოადგენს და აღნიშნავს დასასრულს. კომპოზიციაში ჟღერს ნაწყვეტები ჯენესისის სხვა ნომრებიდან. შესავალი აღებულია სიმღერიდან It's Yourself, რომელიც გამოვიდა სინგლზე Ripples. ფინალური სექცია აგებულია სიმღერებზე Dance on a Volcano და Squonk. კომპოზიციის ბოლოს ჟღერს ფილ კოლინზის ვოკალი და სიტყვები There's an angel standing in the sun...There's an angel standing in the sun / free to get back home. ეს სტრიქონები აღებულია 1972 წელს გამოცემული ალბომის Foxtrot კომპოზიციის Supper's Ready სექციიდან As Sure as Eggs Is Eggs (Aching Men's Feet). ეს ტექსტი არის ერთგვარი მიძღვნა 1975 წელს ჯგუფიდან წასული პიტერ გებრიელისადმი. სიმღერის Dance on a Volcano რეპრიზა ალბომის ბოლოს არ არის ერთადერთი ჯგუფის შემოქმედებაში. ალბომების Selling England by the Pound, Seconds Out და Duke ფინალში გამოყენებულია მსგავსი კომპოზიციური მიდგომა. კომპოზიცია რეგულარულად სრულდებოდა ჯგუფის საკონცერტო გამოსვლებზე, 1976-1987 წლებში. ტურნეს We Can't Dance მსვლელობისას მას არ უკრავდნენ, მაგრამ დააბრუნეს საკონცერტო პროგრამაში 2007 წლის ტურნეზე Turn It On Again. 1977-1981 წლებში სიმღერას კონცერტებზე ასრულებდნენ Dance on a Volcano-სთან ერთად. 1982 წლიდან სრულდებოდა შერწყმული Drum Duet / Los Endos (დუეტი დასარტყამ ინსტრუმენტებზე Los Endos-სთან ერთად). Los Endos-ის 1976 წლის საკონცერტო ვერსია შეტანილია ფილმში Genesis: In Concert და ალბომებში Seconds Out და Live Over Europe 2007. იგი ასევე მოხვდა 3 დისკიან კრებულში Platinum Collection. ფილ კოლინზი - დასარტყმელი საკრავები, პერკუსია, ვოკალი მაიკ რეზერფორდი - ბას გიტარა, 12 სიმიანი გიტარა, მუგ ტაურუსის ბას პედლები სტივ ჰეკეტი - წამყვანი გიტარა, გიტარის ეფექტები ტონი ბენქსი - მელოტრონი, ორგანი, ARP Pro Soloist
კინაბალუს ეროვნული პარკი

კინაბალუს ეროვნული პარკი — ერთ-ერთი პირველი ეროვნული პარკი მალაიზიაში, რომელიც 1964 წელს შეიქმნა. ამავე დროს, იგი პირველი ობიექტია მალაიზიიდან, რომელიც 2000 წელს იუნესკომ მსოფლიო მემკვიდრეობის სიაში შეიტანა, როგორც თავისი „აშკარად უნივერსალური ღირებულებებისა" მსოფლიოშო უმნიშვნელოვანესი ბიოლოგიური როლის გამო. მდებარეობს კუნძულ ბორნეოს მალაიზიის კუთვნილი ნაწილის აღმოსავლეთ სანაპირო ზოლში, საბაჰის შტატში. მისი ფართობი 754 კმ²-ია. პარკი გარს ერტყმის კინაბლუს მთას, რომელიც კუნძულ ბორნეოს უმაღლესი მწვერვალია (4 095 მ) პარკი საკმაოდ პოპულარულია ტურისტებში და მალაიზიის ერთ-ერთ უმნიშვნელოვანეს ტურისტულ ღირსშესანიშნაობას წარმოადგენს. 2004 წელს, მას 415 360 მნახველი და 43 430 მთამსვლელი ეწვია. მალაიზიის ეროვნული პარკების სია მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: კინაბალუს ეროვნული პარკი Sabah Parks website
მალაკა (ქალაქი)

მალაკა — ქალაქი მალაიზიაში, მალაკის შტატის დედაქალაქი. 2009 წლის მონაცემებით, მისი მოსახლეობა 473 700 ადამიანს შეადგენს. 2008 წლის ივლისში, იუნესკომ მალაკა მალაიზიის პენანგის შტატში მდებარე ქალაქ ჯორჯტაუნთან ერთად, მსოფლიო მემკვიდრეობის სიაში შიეტანა. ქალაქი მდინარე მალაკაზე მდებარეობს, მისი მალაკის სრუტესთან შერთვის სიახლოვეს. მალაკის ისტორიული ცენტრი სანაპიროსთანაა, სადაც პორტუგალიელთა ციხის ნანგრევები მდებარეობს. ქალაქის კლიმატი ცხელი და ტენიანია, მთელი წლის განმავლობაში ტროპიკული წვიმებით. დღის საშუალო ტემპერატურა 30 °C - 35 °C -ია, ღამის კი 27 °C - 29 °C. მსოფლიო მემკვიდრეობის ძეგლების სია აზიასა და ოკეანეთში მალაკა იუნესკოს საიტზე
Goodbye Blue Sky

„Goodbye Blue Sky“ — ინგლისური პროგრესული როკ-ჯგუფ პინკ ფლოიდის რიგით მეშვიდე სიმღერა 1979 წლის კონცეპტუალური ალბომიდან The Wall. მისი ავტორია როჯერ უოტერსი. ამ სიმღერის შესავალში ჟღერს ჩიტების ხმები. ახლოვდება სამხედრო თვითმფრინავები, რაც იქცევს ბავშვის ყურადღებას (ჰარი უოტერსის ხმა). იგი წარმოთქვამს: Look mummy, there's an aeroplane up in the sky (შეხედე, დედა, ცაში თვითმფრინავია). შემდეგ ჟღერს დევიდ გილმორის ვოკალი და გიტარები. სიმღერის ტექსტში ასახულია მოგონებები ელ­ვი­სე­ბუ­რი ომის შესახებ. სიმღერის ვერსია შეტანილია ფილმში „პინკ ფლოიდი: კედელი“, სადაც მას ახლავს ჯერალდ სკარფის მიერ შექმნილი ანიმაციური კადრები, ომის კოშმარებით. სიმღერის დასაწყისში ფრაზას წარმოთქვამს ჰარი უოტერსი, როჯერის შვილი. მისი და მისი დის, ინდიას ხმები აგრეთვე ჟღერს ჯგუფის კომპოზიციაში „Two Suns in the Sunset“. The Wall არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით. ამ სიმღერის ტექსტში აღწერილია მოგონებები ომზე. 2010-2013 წლის ტურნეში The Wall Live უოტერსი ამ კომპოზიციაში იყენებდა ვიდეოპროექციას, სადაც თვითმფრინავიდან, სხვა სიმბოლოებთან (დოლარი, მერსედესის ნიშანი, ფაშისტური სვასტიკა) იყრებოდა დავითის ვარსკვლავებიც, რამაც ერთ-ერთი ებრაული ორგანიზაცია გაანაწყენა და გამოიწვია უოტერსის დადანაშაულება ანტისემიტიზმში, თუმცა მუსიკოსმა მოგვიანებით განმარტა, რომ მსგავსი არაფერი ჰქონდა ჩაფიქრებული და ოდნავ შეცვალა პროექციაში სიმბოლოთა თანმიმდევრობა. ამ კონცერტებზე უფრო ვრცელი იყო იმპროვიზაცია ძირითად თემაზე, რომელიც სხვადასხვა ხანგრძლივობის ნომერს შეადგენდა - ამ დროს ეკრანზე ჩანდა სისხლიანი ზღვა ზემოთ აღნიშნული სიმბოლოებით. უოტერსის 1990 წლის კონცერტზე The Wall Live In Berlin სიმღერა შესრულდა ჯონი მიტჩელის მიერ. სხვა კონცერტებზე (გარდა ჯგუფის 1980-1981 წლის ტურნეს თარიღებისა) ნომერი არ შესრულებულა. ორიგინალურ კონცერტებზე, სიმღერის ბოლოს რიჩარდ რაიტი ასრულებდა ვრცელ სოლოს კლავიშებიან საკრავებზე. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
ჯორჯტაუნი (პენანგი)

ჯორჯტაუნი — ქალაქი მალაიზიაში, პულაუ-პინანგის შტატის დედაქალაქი. სახელი ეწოდა დიდი ბრიტანეთის მეფე ჯორჯ III-ის პატივსაცემად. მდებარეობს კუნძულ პენანგზე. 2010 წლის მონაცემებით, მისი მოსახლეობა 157 743 ადამიანს შეადგენს, ხოლო მთლიანად მეტროპოლიის 1 253 748 და წარმოადგენს მალაიზიის სიდიდით მესამე მეტროპოლიას მოსახლეობის რაოდენობის მიხედვით. 2008 წელს, ქალაქის ცენტრალური ნაწილი იუნესკომ მსოფლიო მემკვიდრეობის სიაში შეიტანა. ქალაქი 1786 დააარსა ბრიტანეთის ოსტ-ინდოეთის კომპანიის ვაჭარმა, ფრანსის ლაითმა, როგორც მალაის შტატის კომპანიის ბაზა. ინგლისურენოვანმა გამოცემა Asiaweek-მა, აზიის საუკეთესო ქალაქების ნუსხაში ჯორჯტაუნი 1998 წელს მე-6, ხოლო 2000 წელს მე-9 ადგილზე დაასახელა. ქალაქის კლიმატი ტროპიკულია, 24 °C საშუალო წლიური ტემპერატურით, ხოლო ნალექების წლიური მაჩვნებელი 2550 მმ-ია. მსოფლიო მემკვიდრეობის ძეგლების სია აზიასა და ოკეანეთში ბუდისტური ტაძარი ისლამური მუზეუმი ებრაული სასაფლაო სასტუმრო Eastern & Oriental Hotel A website focused on Penang Heritage დაარქივებული 2021-04-15 საიტზე Wayback Machine. George Tower in Community Portal დაარქივებული 2016-03-23 საიტზე Wayback Machine. Article about George Town დაარქივებული 2011-07-16 საიტზე Wayback Machine. Georgetown photo gallery დაარქივებული 2011-07-18 საიტზე Wayback Machine. Trails of Georgetown დაარქივებული 2017-12-10 საიტზე Wayback Machine. Virtual Tour of Penang World Heritage: Khoo Kongsi Temple[მკვდარი ბმული] ↑ Helders, Stefan. Malaysia: largest cities and towns and statistics of their population. World Gazetteer. დაარქივებულია ორიგინალიდან — 2012-05-09. ციტირების თარიღი: 2011-01-30. ↑ Helders, Stefan. Malaysia: metropolitan areas. World Gazetteer. დაარქივებულია ორიგინალიდან — 2011-06-04. ციტირების თარიღი: 2011-01-30.
Hey You (პინკ ფლოიდის სიმღერა)

„Hey You“ — ინგლისური პროგრესული როკ-ჯგუფ პინკ ფლოიდის რიგით პირველი სიმღერა 1979 წლის კონცეპტუალური ალბომის The Wall მეორე დისკიდან. მისი ავტორია როჯერ უოტერსი. კომპოზიცია იწყება აკუსტიკური გიტარის სოლოთი, რომელიც კლასიკურ სტილში დეივიდ გილმორის მიერ სრულდება. სიმღერის ვოკალური ნაწილის დიდი რაოდენობა სრულდება გილმორის, ხოლო უკანასკნელი სტროფი - როჯერ უოტერსის მიერ. დეივიდი აგრეთვე უკრავს ბას-გიტარაზე. The Wall არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით. ამ სიმღერაში პინკი ხვდება, რომ დაუშვა შეცდომა და ცდილობს გარე სამყაროსთან ურთიერთობის აღდგენას. თუმცა, იგი კედლის მიღმა ვერაფერს ხედავს. პინკი სულ უფრო და უფრო სასოწარკვეთილი ხდება, როდესაც ხვდება, რომ გამოსავალი არ არის. როჯერ უოტერსი: პინკი მზად არის, მიიღოს ჭიები. ეს არის ჩვენში გახრწნის, უარყოფითი ძალების სიმბოლო. ისინი ჩნდებიან, როდესაც ცხოვრებაში იმედი არ რჩება. სიმღერა სრულდებოდა ჯგუფის 1980-1981 და 1994 წლების კონცერტებზე. იგი აგრეთვე შესრულდა როჯერ უოტერსის მიერ, ბერლინში, 1990 წელს და ტურნეებში The Pros and Cons of Hitch Hiking და The Wall Live. ფილმში „პინკ ფლოიდი: კედელი“ „Hey You“ არ ჟღერს, თუმცა ფილმისათვის მომზადებული ვერსია შეტანილია DVD-გამოცემის დამატებით მასალებში. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
ზღვის დინებები

ზღვის დინებები (ოკეანის დინებები) — წინსვლითი მოძრაობა ზღვებსა და ოკეანეებში. ოკეანის ზედაპირზე ისინი ფართო ზოლად ვრცელდება. ზღვის დინებებს იწვევს ზღვის ზედაპირზე მოძრავ ჰაერსა და წყალს შორის არსებული ხახუნის ძალა, წყალში წარმოქმნილი წნევის გრადიენტები და მთვარისა და მზის მიერ გამოწვეული მოქცევის ძალები. დინების მიმართულებაზე გავლენას ახდენს დედამიწის ბრუნვის ძალა, რის გამოც დინებები ჩრდილოეთ ნახევარსფეროში გადაიხრებიან მარჯვნივ, სამხრეთ ნახევრარსფეროში — მარცხნივ. ზღვებისა და ოკეანეების წყლის ზედაპირული შრის მოძრაობის ძირითადი სახეა ქარისმიერი დინება. აღსანიშნავია აგრეთვე ჩამონადენისმიერი დინება და კომპენსაციური დინება. განლაგების მიხედვით განარჩევენ: ზედაპირულ, სიღრმით, ფსკერულ და სხვ. დინებებს; ფიზიკურ-ქიმიური მაჩვენებლებით კი — თბილ, ცივ, მლაშე და გამტკნარებულ დინებებს. დინება შეიძლება იყოს აგრეთვე მუდმივი, დროებითი და პერიოდული (მოქცევა-მიქცევით გამოწვეული). ყველაზე მკაფიოდ გამოხატული ზღვის დინებები მრავალი ფაქტორის ზემოქმედების შედეგია. მაგალითად: გოლფსტრიმი ერთდოულად ქარისმიერი, ჩამონადენისმიერი და კომპენსაციური დინებაცაა. პირველი მითითებები ზღვის დინებების შესახებ გვხვდება ძველი ბერძენი მეცნიერების შრომებში. არისტოტელე მეტად გასაგებად საუბრობდა ქერჩის, ბოსფორისა და დარდანელის სრუტეებში არსებულ ზღვის დინებებზე. მისი მოწაფე თეოფრასტე მოიხსენიებს იგივე დინებებს გიბრალტარის სრუტეში. შუა საუკუნეებში (XI, XII, XIII სს.) ნორვეგიელებმა გახსნეს საზღვაო გზა, რომელიც ჩრდილოეთ ევროპიდან გადიოდა ისლანდიაში, შემდეგ გრენლანდიაში და აქედან ჩრდილოეთ ამერიკაში. ამ ზღვაოსნობაში ნორმანდიელები გაეცნენ ზღვის დინებებს, რაც ჩანს იმ სახელწოდებიდან, რომლებსაც ისინი აკუთვნებდნენ გზაში შემხვედრ ადგილებს, მაგალითად: დინების ყურე (Straumfords), დინების კონცხი (Straumnass) და სხვ. არაბები, რომლებიც დიდი ძალისხმევით დაცურავდნენ ინდოეთის ოკეანეში, კარგად იცნობდნენ მუსონურ დინებებს. არაბები თავიანთი ნაოსნობით აღწევდნენ აფრიკის სამხრეთ სანაპიროებს; ისინი აქ ეცნობიან მოზამბიკის სრუტეში არსებულ დინებებს. XV საუკუნის შუა წლებში პორტუგალიელები და ისლანდიელები უეჭველ ცნობებს ფლობდნენ ოკეანური დინებების შესახებ. მსოფლიოში არსებობს მრავალი ოკეანური დინება, რომელთაგან აღსანიშნავია გოლფსტრიმი, კუროსიო და ა.შ. ზღვის დინებები – ენციკლოპედია ბრიტანიკა (ინგლისური) კიკნაძე ა., ქართული საბჭოთა ენციკლოპედია, ტ. 4, თბ., 1979. — გვ. 549. Шокальский, Ю. М. Океанография, 2 изд., Л., 1959.
უბსუ-ნური

უბსუ-ნური (მონ. Увс нуур,რუს. Убсу-Нур) — მარილის მაღალი შემცველობის ტბა მონღოლეთსა და ნაწილობრივ რუსეთში, უბსუ-ნურის აუზში. მისი ფართობი 3,350 კმ²-ია და უდიდესია მონღოლეთში. მდებარეობს დიდი ტბების ქვაბულში, ზღვის დონიდან 759 მეტრზე. მის სიახლოვეს მდებარე ყველაზე დიდი დასახლებაა ქალაქი ულანგომი. ტბის თავთხელი და ძალიან მარილიანი წყალი ნარჩენია იმ მლაშე ზღვისა, რომელიც ათასობით წლის წინ ამ ტერიტორიებს ფარავდა. ტბის სიგრძე 84 კმ-ია, სიგანე 79 კმ, მაქსიმალური სიღრმე 20 მ. მთავარი ჩამდინარე მდინარეებია ხანგაის მთებიდან ჩამომდინარე ტურუნი და ტესი და ალთაის მთებიდან ჩამომდინარე ხალხირა და სანგილი. ზამთარში ტბა იყინება (ოქტომბრიდან მაისამდე). მის წყალში გავრცელებულია 29 სახეობის თევზი. ტბა და მისი შემოგარენი დაცულ ტერიტორიას წარმოადგენს. 2003 წელს იგი იუნესკომ მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია აზიასა და ოკეანეთში იუნესკოს მსოფლიო მემკვიდრეობის ძეგლები რუსეთში რუსეთის ტბები ვიკისაწყობში არის გვერდი თემაზე: უბსუ-ნური UNESCO evaluation of the property Data summary Uvs Nuur Protected areas of the world Uvs Nuur Basin, Russian Federation (Tuva) & Mongolia დაარქივებული 2007-09-29 საიტზე Wayback Machine. Natural Heritage Protection Fund - The Uvs Nuur Basin დაარქივებული 2010-04-03 საიტზე Wayback Machine. Notes on the Cladoceran and Copepod Fauna of the Uvs Nuur Basin (Northwest Mongolia) Uvs Lake, Mongolia The Ubsunur Hollow State Biosphere Reserve დაარქივებული 2019-09-26 საიტზე Wayback Machine. Ubsu-Nur Accepted into World Network of Biosphere Reserves დაარქივებული 2007-09-20 საიტზე Wayback Machine. Singing Stones - The Republic of Tuva Ubsu Nur satellite photo დაარქივებული 2008-02-09 საიტზე Wayback Machine. The distribution of the vegetation in the Uvs-nuur basin and its surrounding mountain ranges დაარქივებული 2011-08-13 საიტზე Archive.isCategory:Webarchive template archiveis links Lake Uvs and its surrounding wetlands დაარქივებული 2008-05-28 საიტზე Wayback Machine. Limnological Catalog of Mongolian Lakes[მკვდარი ბმული]
ნორვეგიის მუნიციპალიტეტები

ნორვეგია დაყოფილია 18 ადმინისტრაციულ ერთეულად, რომლებსაც საგრაფოები ეწოდებათ. (ნორვ. fylker), და 422 მუნიციპალიტეტად (ნორვ. kommuner). დედაქალაქ ოსლოს აქვს როგორც საგრაფოს ასევე მუნიციპალიტეტის სტატუსი. ლოკალური მთავრობის და რეგიონული განვითარების სამინისტრო ↑ Kristiansund + Frei = Sant Norwegian. www.ks.no. დაარქივებულია ორიგინალიდან — 2008-02-20. ციტირების თარიღი: 2008-01-09.
System of a Down (ალბომი)

System of a Down — ჯგუფ System of a Down-ის სადებიუტო სტუდიური ალბომი. იგი ჩაიწერა 1997-1998 წლებში, რიკ რუბინის პროდიუსერობით და გამოვიდა 1998 წლის 30 ივნისს. RIAA-სგან მას 2000 წელს მიენიჭა ოქროს, ხოლო მოგვიანებით, ალბომის Toxicity წარმატების შემდეგ - პლატინის სტატუსი. ↑ ერლეუაინი, სტივენ თომას. System of a Down review. Allmusic.com. Retrieved on 2010-11-21. ↑ Q (10/01, p.152) - 4 stars out of 5 - "...This remains an excellent starting point for this most curious and underrated of bands..." ↑ Hanson, ჯონ. Review System of a Down. Sputnikmusic. ციტირების თარიღი: 11 თებერვალი 2011. ↑ http://www.ultimate-guitar.com/reviews/compact_discs/system_of_a_down/system_of_a_down/index.html ↑ http://www.amazon.com/System-Down/product-reviews/B000007T1M ↑ Brazilian album certifications – System of a Down – System of a Down პორტუგალიურად. ბრაზილიის მუსიკალური პროდიუსერების ასოციაცია. ↑ Canadian album certifications – System of a Down – System of a Down. Music Canada. ↑ British album certifications – System of a Down – System of a Down. ბრიტანეთის ფონოგრამების მწარმოებლების ასოციაცია. შეიყვანეთ System of a Down ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – System of a Down – System of a Down. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
აბულეთისძენი

აბულეთისძენი — კახეთის დიდგვაროვან ფეოდალთა საგვარეულო XII-XIII საუკუნეების გვარის ფუძემდებელია აბულეთი. მამულები არაგვისა და კახეთის თეძმის ხეობაში ჰქონდათ. აბულეთისძენი მნიშვნელოვან როლს ასრულებდნენ საქართველოს პოლიტიკურ ცხოვრებაში. იყვნენ ერისთავთერისთავები, გამოჩენილი სარდლები, საეკლესიო მოღვაწენი. XIII საუკუნის შემდეგ დაკნინდნენ, დაკარგეს მამულები და ერისთავთერისთავობა. 1405 წლის დოკუმენტის ცნობით, აბულეთისძეთა მამულს აბაზასძეთა საგვარეულო დაეპატრონა. შოშიაშვილი ნ., ქართული საბჭოთა ენციკლოპედია, ტ. 1, თბ., 1975. — გვ. 45.
პიეზომეტრი

პიეზომეტრი (ბერძ. piezō — ვაწვები, ვკუმშავ და metreō — ვზომავ) — მოწყობილობა, რომელიც ჰიდროსტატიკური წნევის ზემოქმედებით ზომავს ნივთიერების მოცულობის ცვლილებას. პიეზომეტრიული გაზომვებით ადგენენ ნივთიერებათა კუმშვადობის მონაცემებს, იკვლევენ მათი მდგომარეობის დიაგრამებს, აგრეთვე ფაზურ გადასვლებსა და სხვა ფიზიკურ-ქიმიურ პროცესებს. განასხვავებენ პიეზომეტრის 2 ძირითად ტიპს: I ტიპის პიეზომეტრში გამოსაკვლევი ნივთიერების მასა (M) მუდმივია, მისი მოცულობა (V) კი იცვლება წნევისა (p) და ტემპერატურის (T) შეცვლასთან ერთად. მას იყენებენ აირების, სითხეებისა და მყარი სხეულების კუმშვადობის დასადგენად. II ტიპის პიეზომეტრში M ცვლადია, გამოსაკვლევი ნივთიერების შემცველ ჭურჭლის მოცულობა კი არ იცვლება. დიდი სიბლანტის სითხეებისა და მყარი სხეულების გამოსაკვლევად ამ ტიპის პიეზომეტრს არ იყენებენ. მაღალი წნევის პირობებში (р ~ 108—1010 პა) სითხეებისა და მყარი სხეულების კუმშვადობის დასადგენად იყენებენ ყვინთას ან დგუშის ტიპის პიეზომეტრს. თუ (р >~ 10-9—1010 პა) კუმშვადობას საზღვრავენ სხვა ხერხით. მაგ. ; რენტგენული სტრუქტურული ანალიზის მეთოდებით. ჰიდროსტატიკური წნევის ქვეშ სხეულის წრფივი ზომების ცვლილებას ზომავენ წრფივი პიეზომეტრით. დილატომეტრი ქართული საბჭოთა ენციკლოპედია, ტ. 8, თბ., 1984. — გვ. 57.
ორხონის ხეობა

ორხონის ხეობა — ხეობა მონღოლეთში, რომელიც გადაჭიმულია მდინარე ორხონის გასწვრივ, დედაქალაქ ულან-ბატორიდან დაახლოებით 360 კმ–ით დასავლეთით. 2004 წელს იგი იუნესკომ მსოფლიო მემკვიდრეობის ძეგლთა სიაში შიეტანა, როგორც მომთაბარე ტრადიციების მქონე ტერიტორია უკვე ორი ათასწლეულის განმავლობაში. ტერიტორია რამდენიმე არქეოლოგიურ ძეგლს მოიცავს. მსოფლიო მემკვიდრეობის ძეგლების სია აზიასა და ოკეანეთში ორხონის ხეობა იუნესკოს საიტზე
აბული

საკუთარი სახელი აბული შეიძლება აღნიშნავდეს: აბული — მთების, დიდი აბულისა და პატარა აბულის გავრცელებული სახელწოდება; აბული — უღელტეხილი სამცხე-ჯავახეთის მხარეში; აბული — ტბა ახალქალაქის მუნიციპალიტეტში; აბული — მდინარე სამცხე-ჯავახეთის მხარეში; აბული — სოფელი ახალქალაქის მუნიციპალიტეტში; აბულის ციკლოპური ციხე — ციკლოპური ციხე მთა პატარა აბულზე.
კატმანდუს ხეობა

კატმანდუს ხეობა (ნეპ. नेपाः स्वनिग) — ხეობა ნეპალში, რომელიც უძველესი აზიური ცივილიზაციების გზაჯვარედინზე მდებარეობს და მოიცავს 130 მნიშვნელოვან მონუმენტს, მათ შორის ინდუისტი და ბუდისტი პილიგრიმების სალოცავებს. ხეობის ტერიტორიაზე იუნესკოს მსოფლიო მემკვიდრეობის შვიდი ძეგლი მდებარეობს. კატმანდუს ხეობაში პირველი დასახლებები დაახლოებით ძვ. წ. 300 წლისთვის გამოჩნდა. აქ აღმოჩენილი ყველაზე ძველი წარწერა ძვ. წ. 185 წლით თარიღდება, ხოლო ყველაზე ძველი ნაგებობის ასაკი 1 992 წელია. მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: კატმანდუს ხეობა UNESCO - Kathmandu Valley UNESCO Advisory Board Evaluation 360 X 180 degree virtual travel of Kathmandu. Drag mouse to travel virtually. Images from Kathmandu Valley[მკვდარი ბმული] 360° panorama images of Kathmandu valley დაარქივებული 2015-04-04 საიტზე Wayback Machine. Flickr.com - Scenes & Sights of Kathmandu Valley Under the Spell of Ancient Deities დაარქივებული 2013-10-30 საიტზე Wayback Machine. whl.travel Kathmandu Guide დაარქივებული 2010-05-22 საიტზე Wayback Machine.